Diari Oficial de la Generalitat Valenciana


Sumari del DOGV 4, del 01-11-1978 (1978/801162)

DECRET sobre organització de la Conselleria de Economia i Hisenda.
------------------------------------------------------------------

### Dades del document

Número de DOGV
:   4

Data del DOGV
:   01-11-1978

Secció del DOGV
:   SENSE SECCIÓ ESPECÍFICA

Número del document
:   1978/801162


Data del document
:   26-06-1978

Organisme emissor


Tipus de document
:   Decret

Anàlisi jurídica

Decret sobre organització de la Conselleria d'Economia i Hisenda.  
L'article 20é del Reglament de Règim Interior del Consell del País Valencià, aprovat en sessió plenària celebrada a Castelló de la Plana el dia 18 de maig de 1978, estableix que cada Conselleria s'organitzarà en els Departaments i Seccions que procedixquen, a proposta del respectiu Conseller, corresponent al Consell la seua aprovació.  
Vista la proposta presentada pel Conseller d'Economia i Hisenda, i després de l'oportuna deliberació del Ple del Consell en la seua sessió del dia 26 de juny de 1978, vine a dispondre lo següent:  
Article primer.- La Conselleria d'Economia i Hisenda és l'òrgan superior directiu en totes aquelles matèries que fan referència a la política econòmica, l'Hisenda del Consell, el patrimoni del Consell, l'elaboració del Pressupost General del Consell i el control i intervenció de la despesa pública.  
Article segon.- Per al compliment de les funcions que li són pròpies, i baix la superior orientació i direcció del Conseller d'Economia i Hisenda, la Conselleria comptarà amb els següents òrgans directius superiors: Direcció General d'Economia, Direcció General d'Hisenda i Secretaria General Tècnica.  
Article tercer.- a) La Direcció General d'Economia: és el òrgan encarregat d'impulsar, dirigir i coordinar el treballs necessaris per a l'adopció de decisions de política econòmica i de foment del desenvolupament econòmic del País Valencià, així com de la seua execució. b) Per al compliment de la seua comesa, la Direcció General d'Economia comptarà amb les Seccions que crega oportú establir el Conseller d'Economia i Hisenda, d'acord amb l'establert per l'article 11é del Reglament de Règim Interior del Consell del País Valencià.  
Article quart.- Es creen, en la Direcció General dlconomia, de la Conselleria d'Economia i Hisenda, les següents Seccions: de Conjuntura Econòmica, de Programació i Prospectiva Econòmica, de Financiació i Inversió, i d'Estadística.  
Article cinqué.- a) La Secció de Conjuntura Econòmica, de la Direcció General d'Economia, és l'encarregada d'elaborar treballs que permitixquen la presa de decisions sobre política econòmica a curt termini. En coneret, analitzarà la conjuntura econòmica del País Valencià i elaborarà propostes de mesures conjunturals.   
b) La Secció de Programació i Prospectiva Econòmica, de la Direcció General d'Economia, és l'encarregada d'elaborar treballs que permitixquen decisions de política econòmica a mitjà i llarg termini, i, en especial, de foment del desenvolupament econòmic del País Valencià. Elaborarà programes concrets d'acció sobre municipis. i comarques, així com projeccions del marc economia general a llarg termini, cuidant també de l'execució i del seguiment d'ambdós.  
c) La Secció de Financiació i Inversions analitzarà el comportament del sector públic espanyol al País Valencià, així com els fluxes financiers que es produixen entre el nostre territori i el reste d'Espanya: valorarà i establirà les possibilitats de finançament de projectes concrets de la Conselleria i del Consell; impulsarà la potenciació i la coordinació de les institucions financieres valencianes; analitzarà i proposarà mesures per a incrementar el volum dels recursos financiers disponibles i per a augmentar l'eficàcia en la seua utilització.  
d) La Secció d'Estadística, de la Direcció General d'Economia, és l'encarregada de fixar i coordinar les necessitats estadístiques generals del Consell del País Valencià, cuidant de la seua correcta utilització. A la Secció d'Estadística se li encarrega d'elaborar el programa- base per a la promoció d'un Institut de Coordinació Estadística del País Valencià, així com de gestionar la seua creació i posta en marxa.  
Article sisé.- a) La Direcció General d'Hisenda és l'òrgan encarregat de l'execució dels treballs propis de la Hisenda del Consell i, en especial, de la gestió i control dels ingressos, de l'ordenació i conformació dels pagaments, de l'elaboració del Pressupost, del Control patrimonial, i de la planificació i control comptable.   
b) Per al compliment de la seua comesa, la Direcció General d'Hisenda comptarà amb les Seccions que crega oportú establir el Conseller d'Economia i Hisenda, d'acord amb l'establert per l'article 11é del Reglament de Règim Interior del Consell del País Valencià.  
Article seté.- Es creen en la Direcció General d'Hisenda, de la Conselleria de Economia i Hisenda, les següents Seccions: Intervenció General, Pressupost, Gestió Patrimonial i Gestió Tributaria.  
Article vuité.- a) La Secció d'Intervenció General, de la Direcció General d'Hisenda, és l'encarregada de realitzar el control de les despeses i l'ordenació dels pagaments del Consell, d'acord amb l'establert en l'article 28é del Reglament de Règim Interior del Consell del País Valencià.  
b) La Secció del Pressupost, de la Direcció General d'Hisenda, és l'encarregada d'elaborar anyalment l'avantprojecte del Pressupost del Consell, d'acord amb l'establert als articles 27é, 28é i 29é del Reglament de Règim Interior del Consell, així com d'emetre els informes relatius a la seua execució, tramitar els expedients de modificació de crèdits pressupostaris i informar sobre els pressupostos corresponents a les Corporacions locals del País Valencià.  
c) La Secció de Gestió Patrimonial, de la Direcció General d'Hisenda, té al seu càrrec la gestió i administració dels bens patrimonials del Consell i d'aquelles que li puguen ser transferits en propietat o per a la seua gestió, complint la funció d'un Servei Central de Subministració del Consell.  
d) La Secció de Gestió Tributària, de la Direcció General d'Hisenda, es l'encarregada de gestionar totes aquelles figures impositives que puguen ser transferides al Consell i de coordinar la gestió tributària de les Hisendes locals del País Valencià.  
Article nové.- a) La Secretaria General Tècnica és l'òrgan encarregat de la coordinació dels serveis i programes comuns a tota la Conselleria d'Economia i Hisenda, i d'elaborar els treballs tècnics que se li encomanen.  
b) Per al compliment de la seua comesa, la Secretaria General Tècnica comptarà amb les Seccions que crega oportú establir el Conseller d'Economia i Hisenda, d'acord. amb l'establert per l'article 11é del Reglament de Règim Interior del Consell.  
c) Es creen, en la Secretaria General Tècnica, de la Conselleria d'Economia i Hisenda, les següents Seccions; Coordinació, Assessoria Jurídica, Organització i Mètodes, i Informació.  
Article deu.- a) Per al compliment de les funcions que li son pròpies, i d'acord amb l'establert als articles 19é i 20é del Reglament de Règim Interior del Consell, el Conseller d'Economia i Hisenda podrà crear les Seccions i organismes autònoms que considere necessari i que seran directament depenents del seu càrrec.  
b) Es crea la Secretaria del Conseller d'Economia i Hisenda, encarregada de les funcions de secretaria i de la gestió i tramitació dels assumptes generals no encomanats a les demés Seccions de la Conselleria.  
Article onze.- a) Les competències del Ministeri d'Economia que, transferides el seu dia, al Consell del País Valencià, siguen encomanades a la Conselleria d'Economia i Hisenda, seran exercides a través de la Direcció General d'Economia i de les seues respectives Seccions.  
b) Les competències del Ministeri d'Hisenda, Tinc transferides al seu dia al Consell del País Valencià, siguen encomanades a la Conselleria d'Economia i Hisenda seran exercides a través de la Direcció General d'Hisenda i de les seus respectives Seccions.  
Article dotze.- Les competències relatives a Hisenda i Economia de les Diputacions Provincials d'Alacant, Castelló i València, que transferides al seu dia al Consell del País Valencià, siguen encomanades a la Conselleria d'Economia i Hisenda, seran exercides a través dels organismes corresponents.  
DISPOSICIO FINAL  
S'autoritza al Conseller d'Economia i Hisenda per a dictar les disposicions necessàries per al compliment del present Decret que entrarà en vigor el dia següent, a la seua publicació al Butlletí Oficial del Consell del País Valencià.  
El que es publica per a general coneixement. València, a 26 de juny de 1978.  
El Conseller d'Economia i Hisenda   
XAVIER AGUIRRE DE LA HOZ  
El President del Consell   
JOSEP LLUIS ALBIÑANA OLMOS